פסל סקנדרבג בטירנה על רקע מסגד אטהם ביי, מגדל השעון ומגדל TID
**טירנה** (באלבנית: **Tiranë**) היא עיר הבירה והעיר הגדולה ביותר ברפובליקה האלבנית. היא נוסדה בשנת 1614 על ידי סולימאן פאשה ברגיני, והפכה לבירת אלבניה בשנת 1920.

רוב תושבי טירנה הם מוסלמים.

מקור השם
--------

ישנן מספר תאוריות למקור שמה של העיר:

* מהמילה "טראנדה" ביוונית ולטינית, אזור.
* מהמילה "טירקאן", המילה בה השתמש ההיסטוריון הביזנטי מהמאה ה-6, פרוקופיוס, לטירה שנבנתה במאה הראשונה לספירה, על הר דייטי, שהריסותיה עוד נמצאות במקום.
* מהמילה "טיירוס", שפירושה ביוונית הוא מחלבה, המתייחס לעובדה שרועי צאן רבים הגיעו לטירנה כדי לסחור במוצרי חלב.
* מהמילה "טירס", האל הטראסי. השבטים הטראסים קראו למקומות רבים על שם אל זה.
* הסבר מקובל לפירוש המילה, למרות שנתגלה כמוטעה בסופו של דבר, שטירנה נקראה בידי סולימאן פאשה על שם הבירה הפרסית - טהראן - אות לכך שכבש את פרס במאה ה-17.
* עוד פירוש לשם הוא שכשסולימאן פאשה היה בדרכו למיקומה המודרני של טירנה, הוא עבר ליד קשישה ושאל אותה "מה את עושה?". האישה ענתה "פו טיר אן" (ארגה משי).

גאוגרפיה
--------

### מיקומה של העיר

41.33 צפון, 19.82 מזרח.
גובהה מעל פני הים: 70 מטרים.
העיר ממוקמת על גדות נהר האיסם.

היסטוריה
--------

האזור בו נמצאת כיום העיר טירנה מיושב מאז תקופת האבן החדשה. לאזור לא הייתה חשיבות מיוחדת בזמנים האילירים והקלאסיים. היו יישובים מדיבאליים באזור פרזה, נדרוק, לאלמי וטירת פטרלה. בשנת 1418, מארלין ברלטי, כומר אלבני קתולי, שהיה הראשון לכתוב את ההיסטוריה של אלבניה, התייחס לאזור בתור "פלנום טייריני", כפר קטן.

הרישומים העות'מאנים הראשונים של האזור, משנת 1431, מראים שבאזור היו כ-2,000 בתים וכ-7,300 תושבים. הרישומים של טירנה משנת 1583, מראים כי באזור היו 2,900 בתים, וכ-20,000 תושבים.

סולימאן פאשה ברגיני, שליט מקומי, בנה את העיר בשנת 1614, ובתוכה מסגד, מרכז מסחרי ומרחצאות טורקיות. העיר מוקמה לאורך נתיב סחר, וחשיבותה גדלה עד לשנותיה המוקדמות של המאה ה-19. במהלך אותה התקופה, המסגד במרכז טירנה, מסגד אדהם ביי, שעוצב על ידי מולה ביי מפטרלה, החל להיבנות. טובי בעלי המקצוע מכול הארץ הועסקו לבנייתו, ולבסוף, בנייתו הושלמה בשנת 1821, על ידי בנו של מולה, שהיה גם אחיין מדרגה שנייה של סולימאן פאשה. לאחר 1816, השליטה על טירנה עברה לידי משפחת טופאני מקרוג'ה.

ב-8 בפברואר 1920, טירנה נבחרה לבירתה הזמנית של אלבניה, שקיבלה עצמאות בשנת 1912, מידי קונגרס לושנייה. העיר קיבלה סטטוס זה לאופן קבוע ב-31 בדצמבר 1925.

דמוגרפיה
--------

בשנת 2005, האוכלוסייה בטירנה הוערכה בכ-585,756 נפש.

בשנת 1703, בטירנה היו כ-4,000 תושבים ובשנת 1820 כ-12,000 תושבים. אוכלוסיית העיר גדלה לכ-30,000 תושבים בשנת 1930 ולכ-70,000 תושבים בשנת 1945, למרות הכיבוש החיצוני ומלחמת העולם השנייה. במהלך שנות ה-50, טירנה עברה גידול תעשייתי מהיר, ואוכלוסיית העיר צמחה לכ-137,000 נפש בשנת 1960.

בסופו של השלטון הקומוניסטי באלבניה בשנת 1991, טירנה עברה את גידול האוכלוסין הגדול ביותר שלה, כשאנשים מהכפר עברו לבירה כדי לחיות חיים טובים יותר. בשנת 1990, בטירנה היו כ-300,000 תושבים, ומאז, שטף גדול של תושבים משאר חלקי המדינה הגדיל את אוכלוסייתה למעל מ-500,000 איש.

### דתות

מפקד האוכלוסין מ-2011 הראה שמתושבי טירנה ישנם 59.1% מוסלמים (כולל 3.4% בקטשיה), 11.8% נוצרים (6.4% נוצרים-אורתודוקסים ו-5.4% הם נוצרים-קתולים), ולצדם גם 29.1% "אחרים" (בעיקר שלא הצהירו או חסרי-דת).

אקלים
-----

הטמפרטורה נעה בין 6.7° מעלות צלזיוס בחודש ינואר לבין 23.8 מעלות צלזיוס ביולי.

כמות המשקעים הממוצעת השנתית: 1,200 מ"מ.

כלכלה
-----

כלכלת העיר מתבססת על מוצרי חקלאות וטקסטיל.

אתרים בעלי חשיבות
-----------------

* מסגד אטהם ביי - בנייתו החלה בשנת 1789 על ידי מולה ביי והסתיימה בשנת 1821 על ידי בנו האג'י אטהם ביי.
* מגדל השעון - "קולה א-שאטיט" - שנבנה ב-1830.

השכלה
-----

בטירנה נמצאת אוניברסיטת טירנה שנוסדה בשנת 1957, וכן המכון האלבני למדעים.

ספורט
-----

בעיר שלוש קבוצות כדורגל המשחקות בליגת העל האלבנית: אס קיי טירנה, דינמו טירנה ופרטיזן טירנה.

תמונה פנורמית של כיכר סקנדרבג (מימין לשמאל): בית האופרה (היכל התרבות), מלון אינטרנשיונל של טירנה (Tirana International Hotel, הבניין הגבוה בן 15 קומות), המוזיאון הלאומי להיסטוריה ועוד

תמונה פנורמית של כיכר סקנדרבג (מימין לשמאל): בית האופרה (היכל התרבות), מלון אינטרנשיונל של טירנה (*Tirana International Hotel*, הבניין הגבוה בן 15 קומות), המוזיאון הלאומי להיסטוריה ועוד

מסגד אטהם ביי ומגדל השעון בטירנה
פסיפס ענק הקרוי "האלבנים" מעל לכניסה הראשית למוזיאון ההיסטורי הלאומי בכיכר סקנדרבג בטירנה
"מגדלי התאומים" בשדרה הראשית של טירנה "שדרת המרטירים של האומה" (שדרת דשמורט א קומביט, *Bulevardi Dëshmorët e Kombit*), לשעבר "שדרת מוסוליני"
מבט מ"מרכז טאיוואן" (אזור בילויים מודרני הכולל מסעדות וכו'), השוכן דרומית לכיכר סקנדרבג. "סקיי טאוור" (Sky Tower) מימין, "מגדלי התאומים" משמאל.
נהר הלאנה (Lana) הזורם בטירנה

ערים תאומות
-----------

* טורקיהטורקיה אנקרה, טורקיה
* טורקיהטורקיה בורסה, טורקיה
* בוסניה והרצגובינהבוסניה והרצגובינה סרייבו, בוסניה והרצגובינה
* יווןיוון אתונה, יוון
* יווןיוון סלוניקי, יוון
* מונטנגרומונטנגרו פודגוריצה, מונטנגרו
* איטליהאיטליה רומא, איטליה
* איטליהאיטליה פירנצה, איטליה
* איטליהאיטליה טורינו, איטליה
* רוסיהרוסיה מוסקבה, רוסיה
* קנדהקנדה קובורג, אונטריו, קנדה
* צרפתצרפת פריז, צרפת
* צרפתצרפת מרסיי, צרפת
* הרפובליקה העממית של סיןהרפובליקה העממית של סין בייג'ינג, הרפובליקה העממית של סין
* קוריאה הדרומיתקוריאה הדרומית סיאול, קוריאה הדרומית
* ספרדספרד מדריד, ספרד
* ספרדספרד ברצלונה, ספרד
* ספרדספרד סרגוסה, ספרד
* בולגריהבולגריה סופיה, בולגריה
* רומניהרומניה בוקרשט, רומניה
* צ'כיהצ'כיה פראג, צ'כיה
* איטליהאיטליה ג'נובה, איטליה
* בלגיהבלגיה בריסל, בלגיה
* ארצות הבריתארצות הברית גראנד רפידס, מישיגן, ארצות הברית
* שוודיהשוודיה סטוקהולם, שוודיה
* אוקראינהאוקראינה קייב, אוקראינה
* ליטאליטא וילנה, ליטא
* קרואטיהקרואטיה זאגרב, קרואטיה
* קוסובוקוסובו פרישטינה, קוסובו

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **טירנה** |
| ויקישיתוף תמונות ומדיה בוויקישיתוף: **טירנה** |

* 

* אתר האינטרנט הרשמי של טירנה (באלבנית ובאנגלית)
* ד"ר רמי דברת, ‏טיול לטירנה – בירת אלבניה, באתר GoTravel
* אתר למנויים בלבד יואב אלעד, מסע לטיראנה, אלבניה: בונקרים בכל פינה, מוזיאון תת-קרקעי ופירמידה ענקית, באתר הארץ, 28 בפברואר 2022
* ברוכים הבאים לטירנה, בירת הזיהום של אירופה (אנגלית), The Guardian
* טירנה, באתר אנציקלופדיה בריטניקה (באנגלית)

הערות שוליים
------------

1. 1 2  "Religion in the Municipality of Tirana 2011". Instituti i Statistikës (INSTAT). אורכב מ-המקור ב-22 בינואר 2019. נבדק ב-20 ביולי 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555252305171
* BnF: cb12460512r (data)
* GND: 4270905-2
* ISNI: 0000 0001 1431 9723
* LCCN: n82213241
* MusicBrainz: 538e3b99-6e61-4fd0-b2ab-e3bbd507b18a
* NKC: ge491566
* SUDOC: 067106854
* VIAF: 167355723
* WorldCat: viaf-147776536

 |